

CRNA GORA

**OPŠTINA NIKŠIĆ**

*Sekretarijat za kulturu, sport, mlade i socijalno staranje*

Broj: 08-032-Sl

Nikšić: 30. septembar 2022. godine

Na osnovu člana 2 Odluke o dodjeljivanju stipendije dobitnicima diplome „Luča“ („Službeni list RCG - Opštinski propisi“, broj 10/2000 i „Službeni list CG - Opštinski propisi“, broj 31/13), Sekretarijat za kulturu, sport, mlade i socijalno staranje Opštine Nikšić, r a s p i s u j e

**K O N K U R S**

**ZA DODJELU STIPENDIJA STUDENTIMA**

**ZA STUDIJSKU 2022/2023. GODINU**

I USLOVI ZA DODJELU STUDENTSKIH STIPENDIJA

Pravo na stipendiju imaju dobitnici diplome „Luča“, odnosno svršeni učenici srednjih škola koji su u toku školovanja postigli odličan uspjeh iz svih nastavnih predmeta i imali primjerno vladanje, ako upišu prvu godinu fakulteta ili akademije umjetnosti, odnosno steknu svojstvo redovnog studenta.

Pravo na stipendiju za drugu i naredne godine studija imaju redovni studenti fakulteta ili akademije umjetnosti, dobitnici diplome „Luča“ za odličan uspjeh iz svih nastavnih predmeta u osnovnoj i srednjoj školi i primjerno vladanje, kada podnesu dokaz o redovnom upisu druge i narednih godina studija, a koji su u prethodnoj godini studija ostvarili prosječnu ocjenu 9 i više, kao i na osnovu ostvarenih ECTS kredita u stoprocentnom iznosu.

Kandidati, da bi ostvarili pravo na stipendiju u skladu sa ovim konkursom, potrebno je da ispune sljedeće uslove:

* da su redovni studenti;
* da su dobitnici diplome „Luča“ za odličan uspjeh iz svih nastavnih predmeta i primjerno vladanje u osnovnoj i srednjoj školi;
* da su na prethodnoj godini studija imali prosječnu ocjenu 9 i više, na osnovu ostvarenih ECTS kredita u stoprocentnom iznosu (za stare korisnike stipendije);
* da prvi put upisuju semestar studijske godine;
* da nijesu gubili ni jednu godinu tokom studija (za stare korisnike stipendije);
* da imaju prebivalište na teritoriji opštine Nikšić;
* da su državljani Crne Gore.

II POTREBNA DOKUMENTA

Kandidati koji prvi put konkurišu, prilikom prijavljivanja na konkurs podnose sljedeća dokumenta:

1. Prijavu (formular za prijavljivanje može se preuzeti u Sekretarijatu za kulturu, sport, mlade i socijalno staranje - Odjeljenje za obrazovanje, prizemlje, hodnik lijevo, ul. Dragice Pravice bb);
2. Potvrdu o studiranju, kao redovni studenti;
3. Ovjerenu fotokopiju diplome „Luča” za odličan uspjeh iz svih nastavnih predmeta i primjerno vladanje u osnovnoj i srednjoj školi;
4. Uvjerenje o prebivalištu;
5. Fotokopiju biometrijske lične karte.

Stari korisnici stipendije (studenti druge i narednih godina studija) dužni su da podnesu:

1. Potvrdu o studiranju;
2. Uvjerenje o položenim ispitima sa prethodne godine studija;
3. Uvjerenje o prebivalištu.

III ISPLATA STIPENDIJA

Studentu se isplaćuje studentska stipendija za jednu studijsku godinu, u 10 (deset) jednakih mjesečnih rata, bez obaveze vraćanja.

Odobrena stipendija isplaćuje se na tekući račun studenta koji će nadležni organ otvoriti kod ovlašćene banke – Prva banka CG.

IV  ROK ZA PODNOŠENjE DOKUMENATA

Rok za prijavljivanje na konkurs je od 01. do 31. oktobra 2022. godine.

Neblagovremena i nepotpuna konkursna dokumentacija neće biti razmatrana.

Prijave sa dokumentacijom dostavljaju se preko Građanskog biroa Opštine ili putem pošte, ul. Njegoševa br. 18, u zatvorenoj koverti na kojoj naznačiti: Prijava na Konkurs za dodjelu stipendija studentima za studijsku 2022/2023. godinu, primalac Opština Nikšić, Sekretarijat za kulturu, sport, mlade i socijalno staranje.

Konkurs je objavljen na oglasnoj tabli Sekretarijata i na web sajtu Opštine: [www.niksic.me](http://www.niksic.me/).

Dodatna obavještenja mogu se dobiti u Sekretarijatu za kulturu, sport, mlade i socijalno staranje - Odjeljenje za obrazovanje, ul. Dragice Pravice bb ili na telefon 067/523-273.

S E K R E T A R

Dejan Ivanović